|  |  |  |
| --- | --- | --- |
|  |  |  |



:

**ΓΕΝΙΚΗ Δ/ΝΣΗ ΠΕΡΙΟΥΣΙΑΣ**

**ΚΑΙ ΟΙΚΟΝΟΜΙΚΩΝ**

**ΔΙΕΥΘΥΝΣΗ ΚΛΗΡΟΔΟΤΗΜΑΤΩΝ**

**ΤΜΗΜΑ ΥΠΟΤΡΟΦΙΩΝ & ΒΡΑΒΕΙΩΝ**

**ΠΡΟΚΗΡΥΞΗ ΒΡΑΒΕΙΟΥ**

 Το Εθνικό και Καποδιστριακό Πανεπιστήμιο Αθηνών προκηρύσσει, διαγωνισμό για την απονομή βραβείου με την επωνυμία «Βραβείο Βασιλείου Μαλάμου» ποσού 850,00€, από τα έσοδα της Δωρεάς Έλλης Χας Βασ. Μαλάμου, Ειρήνης Τσούνη – Μαλάμου και Κων/νου Μαλάμου, σε ιατρό, απόφοιτο του Εθνικού και Καποδιστριακού Πανεπιστημίου Αθηνών, Ελληνικής υπηκοότητας, ηλικίας μέχρι 35 ετών, για αδημοσίευτη πρωτότυπη ερευνητική εργασία στον τομέα της παθολογίας, που θα έχει γίνει στις Ελληνικές Πανεπιστημιακές Κλινικές.

 Διδακτορικές διατριβές, εγκεκριμένες ή κατατεθείσες ήδη, αποκλείονται.

 Δημοσιευθείσες εργασίες γίνονται δεκτές, εφ΄ όσον δεν έχει παρέλθει διάστημα μεγαλύτερο του ενός (1) έτους από τη δημοσίευση.

 Η αξιολόγηση των εργασιών θα γίνει από επιτροπή που θα απαρτίζεται από Καθηγητές της Παθολογίας του Εθνικού και Καποδιστριακού Πανεπιστημίου Αθηνών.

 Οι ενδιαφερόμενοι πρέπει να υποβάλουν μέχρι **10-1-2023** αίτηση με τις εργασίες τους σε τρία (3) αντίτυπα και τα σχετικά δικαιολογητικά ιδιοχείρως ή ταχυδρομικώς με συστημένη επιστολή ή με ταχυμεταφορές, προκειμένου να επαληθεύεται η εμπρόθεσμη ημερομηνία στο Γραφείο Πρωτοκόλλου του Πανεπιστημίου Αθηνών (Κεντρικό Κτήριο, Πανεπιστημίου 30, TK 106 79).

 Η αίτηση, ανακτάται από την Ιστοσελίδα του Πανεπιστημίου στην ηλεκτρονική διεύθυνση

 https://www.uoa.gr/anakoinoseis\_kai\_ekdiloseis/prokiryxeis/prokiryxeis\_brabeion/

όπου αναρτάται και η παρούσα προκήρυξη.

**ΔΙΚΑΙΟΛΟΓΗΤΙΚΑ**

1. Πιστοποιητικό γέννησης από το οποίο θα προκύπτει η ηλικία τους μέχρι 35 χρονών και η ελληνική υπηκοότητα.
2. Αντίγραφο Πτυχίου της Ιατρικής Σχολής του Εθνικού και Καποδιστριακού Πανεπιστημίου Αθηνών

Περισσότερες πληροφορίες δίνονται από τη Διεύθυνση Κληροδοτημάτων, Τμήμα Υποτροφιών και Βραβείων (Σταδίου και Χρ. Λαδά 6, τηλ. 210.3689132-4, e-mail ypotrofies@uoa.gr).

Αθήνα, 1-7-2022

 Ο Αντιπρύτανης Οικονομικών

 Προγραμματισμού & Ανάπτυξης

 Καθηγητής κ. Δημήτριος Τούσουλης